**VOLONTERSKA NAGRADA GRADA SISAK U 2017. GODINI**

**KRITERIJI I NAČIN PRIJAVE**

**Kategorija 1: Volonter godine grada Siska**

**Tko može biti nominiran?**

Nominirana može biti svaka osoba ukoliko ispunjava sljedeće kriterije:

* državljanka/državljanin Republike Hrvatske
* osoba u dobi 15 godina i naviše
* obavljanje volonterskih aktivnosti u skladu sa Zakonom o volonterstvu (NN 58/07, 22/13)
* volontiranje u organizacijama koje su definirane Zakonom o volonterstvu kao organizatori volontiranja (udruge, zaklade, fundacije, sindikati, vjerske zajednice, javne ustanove, turističke zajednice, državna tijela i tijela lokalne i područne/regionalne samouprave), a koji provode volonterske aktivnosti na području grada Siska
* osoba koja nije dobila Nagradu u zadnje dvije godine (u privitku popis nagrađenih volontera proteklih godina)
* osoba koju se kandidira u ovoj kategoriji, ne može se kandidirati za dodjelu nagrade u kategoriji „Koordinator volontera grada Siska“
* osoba je volontirala u periodu od zadnjeg Natječaja za dodjelu Nagrade u 2016. godini do objave ovog Natječaja (od 31. listopada 2016. do 26. listopada 2017.), volontirajući za jednog ili više organizatora volontiranja na području grada Siska. Volontiranje u navedenom periodu ne mora biti kontinuirano bez prekida.

**Tko može nominirati?**

Predlagatelj kandidata može biti isključivo neprofitna organizacija koja je člankom 7. Zakona o volonterstvu definirana kao mogući organizator volontiranja (udruga, zaklada, fundacija, sindikat, vjerska zajednica, javna ustanova, turistička zajednica, državno tijelo i tijelo lokalne i područne (regionalne) samouprave) koji provodi volonterske aktivnosti na području grada Siska i čije je sjedište u Sisku.

Predlagatelji mogu nominirati najviše dvije osobe.

**Proces odabira**

Nagrada „Volonteri godine grada Siska“ za 2017. godinu biti će dodijeljena troma volonterima na osnovu procjene ocjenjivačkog žirija Povjerenstva za razvoj volonterstva grada Siska. Ostali nominirani kandidati će dobiti zahvalnice.

**Kriteriji odabira**

Ocjenjivački žiri će odluku o troje nagrađenih kandidata donijeti sukladno sljedećim kriterijima:

* korist za organizatora volontiranja i korisnike od volonterskih aktivnosti kandidata
* korist za lokalnu zajednicu od volonterskih aktivnosti kandidata
* samoinicijativnost i posvećenost pri obavljanju volonterskih aktivnosti
* broj odrađenih volonterskih sati u periodu od 31. listopada 2016. do 26. listopada 2017.
* posebne prepreke koje je kandidat morao svladati
* osobni razvoj kandidata omogućen volontiranjem

**Dokumentacija potrebna za prijavu:**

Prilaže se obavezna dokumentacija. Dokumentaciju je potrebno priložiti OBAVEZNO u ELEKTRONSKOM obliku.

DOKUMENTACIJA:

* popunjen Obrazac za prijavu kandidata ispunjen isključivo na računalu i na propisanom prijavnim obrascu (skenirano u elektronskom obliku)
* preslika volonterske knjižice ili druge potvrde o volontiranju (skenirano u elektronskom obliku)
* 1 fotografija kandidata/kinje u boji, u formatu JPEG, rezolucije 300 dpi (u elektronskom obliku)

Napomena: obrazac prijave mora **potpisati i ovjeriti pečatom** osoba ovlaštena za zastupanje organizacije koja podnosi kandidaturu. Podnositelj prijave mora obavijestiti kandidata/kinju o prijavi te se kandidat/kinja s prijavljivanjem mora složiti i supotpisati obrazac. Ukoliko predlagatelj podnosi prijave za dva kandidata, za svakog kandidata podnosi se zasebna prijava.

Povjerenstvo za razvoj volonterstva grada Siska ima pravo tražiti dostavu dodatne dokumentacije od predlagatelja kandidata.

**Kategorija 2: Koordinator volontera grada Siska**

**Tko može biti nominiran?**

Nominirana može biti svaka osoba ukoliko ispunjava sljedeće kriterije:

* osoba zaposlena ili volontira u organizaciji prijavitelju na poslovima koordinatora volontera na području grada Siska
* organizacija prijavitelj je registrirana i djeluje u gradu Sisku
* organizacija prijavitelj obavlja poslove organiziranja volontiranja u skladu sa Zakonom o volonterstvu (NN 58/07, 22/13)
* osoba koju se kandidira u ovoj kategoriji, ne može se kandidirati za dodjelu nagrade u kategoriji „Volonter godine grada Siska“
* osoba je obavljala poslove koordinatora volontiranja u organizaciji prijavitelju u periodu od zadnjeg Natječaja za dodjelu Nagrade u 2016. godini do objave ovog Natječaja (od 31. listopada 2016. do 26. listopada 2017.). Rad na poslovima koordinatora volontera ne mora biti kontinuiran tijekom cijelog perioda
* osoba koja nije dobila Nagradu u 2016. godini (u privitku popis nagrađenih koordinatora volontera)

**Tko može nominirati?**

Predlagatelj kandidata može biti isključivo neprofitna organizacija koja je člankom 7. Zakona o volonterstvu definirana kao mogući organizator volontiranja (udruga, zaklada, fundacija, sindikat, vjerska zajednica, javna ustanova, turistička zajednica, državno tijelo i tijelo lokalne i područne (regionalne) samouprave) koji provodi volonterske aktivnosti na području grada Siska.

Predlagatelji najviše mogu nominirati jednu osobu!

**Proces odabira**

Nagrada „Koordinator volontera grada Siska“ za 2017. godinu biti će dijeljena troma kandidatima na osnovu procjene ocjenjivačkog žirija Povjerenstva za razvoj volonterstva grada Siska. Ostali nominirani kandidati će dobiti zahvalnice.

**Kriteriji odabira**

Ocjenjivački žiri će odluku o troje nagrađenih kandidata donijeti sukladno sljedećim kriterijima:

* korist za organizatora volontiranja, volontere i korisnike organizacije prijavitelja od aktivnosti koordinatora volontera
* korist za lokalnu zajednicu od volonterskih aktivnosti organizacije prijavitelja
* samoinicijativnost i posvećenost pri obavljanju poslova koordinacije volontera
* broj volontera i njihovih volonterskih sati te vrste volonterskih aktivnosti koje je kandidat koordinirao/la u periodu od 31. listopada 2016. do 26. listopada 2017.
* odnos s volonterima i utjecaj na njihov razvoj kroz volontiranje
* osobni razvoj kandidata kroz poslove koordinacije volontera

**Dokumentacija potrebna za prijavu:**

Dokumentaciju je potrebno priložiti OBAVEZNO u ELEKTRONSKOM obliku.

DOKUMENTACIJA:

* popunjen Obrazac za prijavu kandidata ispunjen isključivo na računalu i na propisanom prijavnom obrascu (skenirano u elektronskom obliku)
* 1 fotografija kandidata/kinje u boji, u formatu JPEG, rezolucije 300 dpi (u elektronskom obliku)

Napomena: obrazac mora **potpisati i ovjeriti pečatom** osoba ovlaštena za zastupanje organizacije koja podnosi kandidaturu. Podnositelj prijave mora obavijestiti kandidata/kinju o prijavi te se kandidat/kinja s prijavljivanjem mora složiti i supotpisati obrazac. Povjerenstvo za razvoj volonterstva grada Siska ima pravo tražiti dostavu dodatne dokumentacije od predlagatelja kandidata.

**Postupak prijave:**

**Trajanje natječaja**

Rok za podnošenje prijave za natječaj za dodjelu volonterske nagrade u 2017. godini je zaključno do srijede, 15. studenog 2017., do 23:59 sati. Prijave pristigle nakon zaključenja natječaja neće se uzimati u obzir.

**Objava rezultata:**

Rezultati natječaja bit će objavljeni na internetskim stranicama Grada Siska i Volonterskog centra Sisak krajem studenog 2017. godine. Svi sudionici natječaja dobit će obavijest o rezultatima istoga putem e-maila.

**Nagrada:**

* dodjeljuje se nagrada za troje kandidata u svakoj kategoriji (1. Nagrada, 2. Nagrada i 3. Nagrada) u vidu Priznanja za troje prvonagrađenih, a ostali kandidati dobivaju Zahvalnice.
* imena i prezimena nagrađenih kao i ostalih kandidata biti će objavljena na internetskim stranicama Grada Siska i Volonterskog centra Sisak
* osobna iskustva svih prijavljenih kandidata (volonterske priče) objaviti će se i promovirati na internetskoj stranici i stranici društvene mreže Volonterskog centra Sisak
* Priznanja i Zahvalnice uručiti će se tijekom svečane dodjele nagrada, uoči obilježavanja Međunarodnog dana volontera (5. prosinca).

**Način prijave**

Obrasci za prijavu dostupni su na internetskoj stranici Grada Siska, [www.sisak.hr](http://www.sisak.hr) i u tiskanom obliku u Gradskoj vijećnici, Rimska 26, u Sisku. Natječaj je dostupan i na internetskoj stranici Volonterskog centra Sisak, <http://vcs.lda-sisak.hr/>

Dokumentacija se dostavlja na adresu elektronske pošte povjerenstvo-za-razvoj-volonterstva@sisak.hr s naznakom kategorije:

 **„Za natječaj Nagrada Volonteri godine grada Siska za 2017. godinu – ime i prezime“**

i/ili

**„Za natječaj Nagrada Koordinatori volontera grada Siska za 2017. godinu – ime i prezime“**

Ukoliko predlagatelj šalje više prijava, obavezno svaku prijavu poslati zasebno!

Prijava kandidata/kinje mora sadržavati kompletnu dokumentaciju navedenu u javnom pozivu.

Nepotpune prijave i prijave koje nisu dostavljene u elektronskom obliku neće se razmatrati!

Za dodatne informacije obratite se na adresu elektronske pošte:

povjerenstvo-za-razvoj-volonterstva@sisak.hr